Illyustrativ foto 2018 yil 8 sentabr kuni Toshkent shahrining Yashnobod tumanida yashovchi A.D. uyida oilaviy janjal sabab ukasi O.D.ni pichoq bilan jarohatlagan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. Natijada O.D. kasalxonaga keltirilganida ko‘p qon yo‘qotganligi sabab vafot etgan. A.D. qo‘lga olingan. Holat yuzasidan jinoyat ishi qo‘zg‘atilib, tergov harakatlari olib borilmoqda.